internet vaartha 374 Views
ముంబై : దేశంలోని చిన్నకార్ల తయారీ దిగ్గజం మారుతిసుజుకి విడుదలచేసిన కొత్త మోడళ్లు కంపెనీని టాప్‌ పది కంపెనీల్లో ఒకటిగా నిలిపేందుకు దోహదం చేసింది. ఈ ఏడాది కొత్త మోడళ్లు ఆరు విడుదల చేసింది. 2014-15లో ఐదు మోడళ్లు విడుదల చేసి టాప్‌ పది కార్ల కంపెనీల్లో ఒకటిగా నిలిచింది. కంపాక్ట్‌ మోడల్‌ సెలిరియో 2015-16లో ఏడో వాహనంగా మార్కెట్‌కు విడు దలచేసింది. టాప్‌టెన్‌ మోడల్స్‌ కంపెనీగా మారుతి 73శాతం వాహనాలు ఉత్పత్తిచేస్తోంది. ఈ ఆర్ధిక సంవత్సరంలో ఇప్పటివరకూ విక్రయించిన 14, 19,768 వాహనాల్లో మారుతీ కంపెనీ వాహనాలు 10,29,639గా ఉన్నట్లు అంచనా వేసింది. కం పెనీ టాప్‌టెన్‌ వాటా కూడా 68శాతంగా ఉంది. 9,12,415 యూనిట్లు విక్రయించింది. కంపెనీ అం దించిన గణాంకాల ప్రకారం ఆల్టో, డిజైర్‌, స్విఫ్ట్‌, వ్యాగన్‌ఆర్‌ వంటివి భారీ విక్రయాల్లో మొదటి నాలుగు స్థానాల్లో నిలిచాయి. కంపెనీ ఆల్టో వెర్షన్‌ 2,63,422యూనిట్లు విక్రయించింది. అంతకు ముందు ఏడాది 2,64,492 యూనిట్లు విక్ర యించింది. కంపాక్ట్‌ సెడాన్‌ డిజైర్‌ 2,34,242 యూనిట్లను విక్రయించింది. 2014-15లో కంపెనీ 2,10,649 యూనిట్లు విక్రయించింది. హ్చ్‌ాబ్యాక్‌ స్విఫ్ట్‌ మూడోస్థానంలో నిలిచింది. 2014-15లో 2,01,338యూనిట్లు విక్రయిస్తే… ఈ ఏడాది 1,95,043 యూనిట్లు విక్రయించింది. వ్యాగన్‌ ఆర్‌పరంగాచూస్తే నాలుగోస్థానంలో ఉంది. 2014- 15లో 1,61,250యూనిట్లు విక్రయిస్తే ఈ ఏడాది నాలుగోస్థానంలో నిలిచింది.1,69,555 యూనిట్లు విక్రయించింది. ఇక కంపాక్ట్‌ సెలేరియో టాప్‌టెన్‌ మోడల్స్‌కు మొదటిసారిగా నమోదయింది. ఏడో స్థానంలో ఈ మోడల్‌ 87,428 యూనిట్లు విక్ర యించింది.
మారుతిసుజుకి ఇండియా వ్యాన్‌ ఒమ్ని తొమ్మిదో స్థానంలో నిలిచింది. 79,949యూనిట్లు విక్ర యించింది. పోటీ కంపెనీ హుండై రెండు మోడళ్లు గ్రాండ్‌ ఐ10, ఎలైట్‌ ఐ20 కూడా టాప్‌ టెన్‌లో జాబితా అయ్యాయి. గ్రాండ్‌ ఐ10 1,26,181 యూనిట్లు విక్రయించింది. ఐ20 ఆరో స్థానంలో 1,04,841 యూనిట్లను విక్రయించింది. మహీంద్ర ఎస్‌యువి బొలేరో ఎనిమిదోస్థానంలో నిలిచింది. 81,559 యూనిట్లు విక్రయించింది. హోండా కార్స్‌ మిడ్‌సైజ్‌ సెడాన్‌ సిటీ పదోస్థానంలో నిలిచి 77,548 యూనిట్లు విక్రయించినట్లు తేలింది.